Վերջին տարիներու յառաջդիմութիւնը մեզի յոյս կը ներշնչէ, որ Պրահայի Հայագիտական ներկայ ուղղութիւնը պիտի շարունակէ իր լումայով մասնակցութիւնը բերել միջազգային գետնի վրայ: (Հոս պիտի փափաքէի շեշտել, որ՝ վերջին երկու տարիներու Հայագիտական նիւթերու Կարոլեան Համալսարանի Փիլիսոփայական Բաժանմունքի հովանւոյն ներքեւ դասաւանդման վերահաստատումը Պրահայի Հայոց Դեսպանութեան կը պարտինք, եւ այն տարիներու ընթացքին կրնայ անգհնահատելի պտուղները հասցնել:) Ներկայացուած նմոյշները եւ իրենց պարփակած արժէքները՝ երկու ազգերու ջերմ մշակութային յարաբերութեանց պերճախօս վկաներն են, եւ ըստ մեր կարծեաց՝ յառաջիկայի առաւել եւս զարգանալիք բարեացակամութեան լաւագոյն առհաւատչեան են: